CELEX: 32021R1692
Language: lv
Date: 2021-09-21 00:00:00
Title: Komisijas Īstenošanas regula (ES) 2021/1692 (2021. gada 21. septembris), ar ko attiecībā uz ierakstiem par Botsvānu to trešo valstu sarakstos, no kurām Savienībā atļauts ievest mājputnu, mājputnu reproduktīvo produktu un mājputnu un medījamo putnu svaigas gaļas un gaļas produktu sūtījumus, groza Īstenošanas regulas (ES) 2021/404 V, XIV un XV pielikumu (Dokuments attiecas uz EEZ)

22.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 334/9
               
            
         KOMISIJAS ĪSTENOŠANAS REGULA (ES) 2021/1692
         (2021. gada 21. septembris),
         ar ko attiecībā uz ierakstiem par Botsvānu to trešo valstu sarakstos, no kurām Savienībā atļauts ievest mājputnu, mājputnu reproduktīvo produktu un mājputnu un medījamo putnu svaigas gaļas un gaļas produktu sūtījumus, groza Īstenošanas regulas (ES) 2021/404 V, XIV un XV pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 230. panta 1. punktu,
         tā kā:
         
                     (1)
                  
                  
                     Regula (ES) 2016/429 cita starpā nosaka dzīvnieku veselības prasības attiecībā uz dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, un to piemēro no 2021. gada 21. aprīļa. Viena no šādām dzīvnieku veselības prasībām paredz, ka minētajiem sūtījumiem jābūt no kādas trešās valsts vai teritorijas vai to zonas vai nodalījuma, kas norādītas sarakstā atbilstoši minētās regulas 230. panta 1. punktam.
                  
               
                     (2)
                  
                  
                     Komisijas Deleģētā regula (ES) 2020/692 (2) papildina Regulu (ES) 2016/429 ar dzīvnieku veselības prasībām attiecībā uz noteiktu sugu un kategoriju dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā no trešām valstīm vai teritorijām vai to zonām vai – attiecībā uz akvakultūras dzīvniekiem – nodalījumiem. Deleģētā regula (ES) 2020/692 paredz, ka minētās regulas tvērumā esošu dzīvnieku, reproduktīvo produktu un dzīvnieku izcelsmes produktu sūtījumus drīkst atļaut ievest Savienībā tikai tad, ja tie ir no tādas trešās valsts vai teritorijas vai to zonas vai nodalījuma, kurš attiecībā uz konkrēto dzīvnieku, reproduktīvo produktu un dzīvnieku izcelsmes produktu sugu ir norādīts sarakstā saskaņā ar minētajā deleģētājā regulā noteiktajām dzīvnieku veselības prasībām.
                  
               
                     (3)
                  
                  
                     Komisijas Īstenošanas regulā (ES) 2021/404 (3) sniegts to trešo valstu, teritoriju vai to zonu vai nodalījumu saraksts, no kuriem Savienībā atļauts ievest Deleģētajā regulā (ES) 2020/692 aptverto sugu un kategoriju dzīvniekus, reproduktīvos produktus un dzīvnieku izcelsmes produktus.
                  
               
                     (4)
                  
                  
                     Konkrētāk, Īstenošanas regulas (ES) 2021/404 V, XIV un XV pielikumā sniegti to trešo valstu, teritoriju vai to zonu saraksti, no kurām Savienībā atļauts ievest attiecīgi mājputnu, mājputnu reproduktīvo produktu un mājputnu un medījamo putnu svaigas gaļas un gaļas produktu sūtījumus.
                  
               
                     (5)
                  
                  
                     2021. gada 6. septembrī Botsvāna paziņoja Pasaules Dzīvnieku veselības organizācijai par vienu augsti patogēniskās putnu gripas uzliesmojumu. Šis uzliesmojums konstatēts minētās trešās valsts Khatlenas apgabalā un ar laboratoriskām analīzēm (RT-PCR) apstiprināts 2021. gada 27. augustā.
                  
               
                     (6)
                  
                  
                     Īstenošanas regulas (ES) 2021/404 V un XIV pielikuma 1. daļā un XV pielikuma 1. daļas A iedaļā iekļautajos trešo valstu, teritoriju vai to zonu sarakstos precizēts, ka mājputnu, mājputnu reproduktīvo produktu un mājputnu un medījamo putnu svaigas gaļas un gaļas produktu sūtījumu ievešana Savienībā no Botsvānas ir atļauta. Turklāt Īstenošanas regulas (ES) 2021/404 XV pielikuma 1. daļas A iedaļā patlaban nav noteikts, ka skrējējputnu gaļas produktu sūtījumiem, kuri no minētās trešās valsts tiek ievesti Savienībā, būtu jāveic kāda risku mazinoša apstrāde.
                  
               
                     (7)
                  
                  
                     Sakarā ar to, ka, mājputnu, mājputnu reproduktīvo produktu un mājputnu un medījamo putnu svaigas gaļas un gaļas produktu sūtījumus ievedot no Botsvānas, pastāv risks, ka augsti patogēniskā putnu gripa varētu tikt ievesta Savienībā, un tad, ja nav garantiju, kas ļautu noteikt minētās trešās valsts reģionalizāciju, šādu sūtījumu ievešanu Savienībā turpmāk vairs nevajadzētu atļaut. Turklāt būtu jānosaka, ka, ievedot Savienībā skrējējputnu gaļas produktu sūtījumus no minētās trešās valsts, tiem jāveic riska mazināšanas apstrāde D atbilstoši Deleģētās regulas (ES) 2020/692 XXVI pielikumam.
                  
               
                     (8)
                  
                  
                     Tāpēc, lai ņemtu vērā pašreizējo epidemioloģisko situāciju minētajā trešajā valstī, Īstenošanas regulas (ES) 2021/404 V un XIV pielikuma 1. daļas tabulā un XV pielikuma 1. daļas A iedaļas tabulā iekļautajos trešo valstu, teritoriju vai to zonu sarakstos ieraksti par Botsvānu būtu jāgroza.
                  
               
                     (9)
                  
                  
                     Tāpēc Īstenošanas regulas (ES) 2021/404 V, XIV un XV pielikums būtu attiecīgi jāgroza.
                  
               
                     (10)
                  
                  
                     Ņemot vērā pašreizējo augsti patogēniskās putnu gripas epidemioloģisko situāciju Botsvānā, grozījumiem, kas ar šo regulu izdarāmi Īstenošanas regulā (ES) 2021/404, būtu jāstājas spēkā steidzami.
                  
               
                     (11)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2021/404 V, XIV un XV pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 21. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).
         
            (3)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).
      
      
         
            PIELIKUMS
            Īstenošanas regulas (ES) 2021/404 V, XIV un XV pielikumu groza šādi:
            
                        1)
                     
                     
                        V pielikuma 1. daļā ierakstu par Botsvānu aizstāj ar šādu:
                        
                                    “BW
                                    
                                    Botsvāna
                                 
                                 
                                    BW-0
                                 
                                 
                                    Vaislas skrējējputni un produktīvie skrējējputni
                                 
                                 
                                    BPR
                                 
                                 
                                    P1
                                 
                                 
                                    C
                                 
                                 
                                    27.8.2021.
                                 
                                 
                                     
                                 
                              
                                    Diennakti veci skrējējputnu cāļi
                                 
                                 
                                    DOR
                                 
                                 
                                    P1
                                 
                                 
                                    C
                                 
                                 
                                    27.8.2021.
                                 
                                 
                                     
                                 
                              
                                    Noteiktas bezpatogēnu olas [no noteiktiem patogēniem brīvas olas]
                                 
                                 
                                    SPF
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Inkubējamas skrējējputnu olas
                                 
                                 
                                    HER
                                 
                                 
                                    P1
                                 
                                 
                                    C
                                 
                                 
                                    27.8.2021.”
                                 
                                 
                                     
                                 
                              
                  
                        2)
                     
                     
                        XIV pielikuma 1. daļā ierakstu par Botsvānu aizstāj ar šādu:
                        
                                    “BW
                                    
                                    Botsvāna
                                 
                                 
                                    BW-0
                                 
                                 
                                    Svaiga skrējējputnu gaļa
                                 
                                 
                                    RAT
                                 
                                 
                                    P1
                                 
                                 
                                    C
                                 
                                 
                                    27.8.2021.”
                                 
                                 
                                     
                                 
                              
                  
                        3)
                     
                     
                        XV pielikuma 1. daļas A iedaļā ierakstu par Botsvānu aizstāj ar šādu:
                        
                                    “BW
                                    
                                    Botsvāna
                                 
                                 
                                    BW-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    Nav atļauts
                                 
                                 
                                    D
                                 
                                 
                                    Nav atļauts
                                 
                                 
                                    
                                       MPST”